**Alnabruterminalen** er en jernbaneterminal for gods som ligger på Alnabru i Groruddalen i Oslo. Store deler av godset som kommer til Norge blir lastet om ved Alnabruterminalen. Terminalen håndterer hvert år rundt 500 000 standardcontainere av typen TEU, som er ca. 6 meter lange. Terminalen opereres med 3 kraner, 4 trucker, 3 reachstackers (med løftekapasitet 32–45 tonn) og 3 terminaltraktorer. Alnabruterminalen blir også kalt «godstransportens Oslo S» og «navet i gods-Norge». I utkanten av Alnabruterminalen har transportselskapene Schenker, PostNord og Posten anlagt sine terminaler. Så tett plassering er ifølge SINTEF «unikt i Europa og gjør systemet effektivt».

Alnabruterminalen ble i løpet av 2008 bygd om for å økte kapasiteten ved terminalen med 30 prosent, tilsvarende ca. 140 000 TEU. Det er planlagt ytterligere utbygginger av terminalen, til hhv. det dobbelte (byggetrin 1) og det tredobbelte (byggetrin 2) av dagens kapasitet. Dog gjør planene om å bygge en beredskapsbase for politihelikopter, beredskapstroppen og hundetjenesten like ved terminalen bygging av byggetrin 2 umulig.

Den ble åpnet på Hovedbanen i 1907 sammen med Loenga–Alnabrulinjen som en godsterminal i forbindelse med Alnabru stasjon. I 1971 ble Hovedbanen lagt i en ny trasé utenom terminalen, og den opprinnelige Alnabru stasjon ble nedlagt.

Linjekart
---------

### Oversiktskart


|  |
| --- |
| Tegnforklaring |
|  |
|  |  | Hovedbanen fra Lillestrøm |
|  |  | fra Nyland verksted |
|  |  | fra Grorud |
|  |  | Riksvei 191 Nedre Kalbakkvei (ca. 30 m) |
|  |  |  |
|  |  | skifteområde  |
|  | 7,33 km | lastespor CargoNet/Jernbaneverket  |
|  |  |  |
|  |  | Alna holdeplass  |
|  |  | skifteområde  |
|  |  | lastespor Schenker  |
|  | *6,50 km* | *Alnabru stasjon* *(1900-1971)* |
|  |  |  |
|  |  | Alnabanen til Grefsen |
|  |  |  |
|  | 5,85 km | Brobekk  |
|  |  | Hovedbanen til Oslo sentralstasjon |
|  |  | Loenga–Alnabrulinjen |
|  |  |  |


| **Forrige stasjon** |   |  |   | **Neste stasjon**
 |
| --- | --- | --- | --- | --- |
| Grefsen |  | Alnabanen |  | *Endestasjon* |
| Bryn |  | Loenga–Alnabrulinjen |  |

Alnabru-ulykken
---------------

16 tomme godsvogner tilhørende CargoNet rullet 24. mars 2010 ukontrollert fra Alnabruterminalen til Sjursøya. Dette førte til en alvorlig ulykke på Sjursøya. Statens havarikommisjon for transport mente at «ulykken skjedde fordi Alnabruterminalen var nedslitt og utdatert». Havarikommisjonen kom sammen med politiet frem til at «årsaken til ulykken lå på Alnabru og at menneskelig svikt var en viktig faktor». Jernbaneverket gjennomførte «omfattende» sikkerhetsarbeider ved Alnabruterminalen i etterkant av ulykken.

Referanser
----------

1. 1 2 3 4 5  «Ny politibase gjør at godsplaner i Oslo må skrinlegges». osloby/Aftenposten. 29. august 2012. Arkivert fra originalen 31. august 2012. Besøkt 1. september 2012.
2. 1 2 3 4  «Alnabruterminalen». SINTEF PROFIT. 23. august 2011. Besøkt 1. september 2012.
3. ↑  «– Dette er forferdelig». Dagbladet. 24. mars 2010.
4. 1 2  «- Alnabruterminalen ble brukt annerledes enn tiltenkt». Aftenposten. 24. mars 2011. Besøkt 1. september 2012.
5. ↑  «Alnabru etter ulykken i fjor: Omfattende sikkerhetstiltak gjennomført». Jernbaneverket. 23. mars 2011. Besøkt 1. september 2012.

* «Network Statement Bane NOR, vedlegg 3.6.2.1 Godsterminaler». Bane NOR. 20. juni 2017. Besøkt 26. juni 2017.

* Thor Bjerke (red.) m.fl. Banedata '94. Norsk Jernbaneklubb 1994. ISBN 82-90286-15-5

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon
 |